ኣብ ዝተፈላለየ ግዝኣታት ኣመሪካ፡ መጠን መልከፍቲ ኣዝዩ ይውስኽ ኣሎ። ብፍላይ ድማ ኣብተን ዕጽዋ ኣብ ምንባርን ሰባት መሸፈኒ ኣፍን ኣፍንጫን ክገብሩ ኣብ ምግዳድን ዕሽሽነት ኣርእየን ዝነበራ ደቡባዊ ግዝኣታት ናይ’ታ ሃገር እዩ ዝያዳ እቲ ወሰኽ ዝረኣይ ዘሎ። ፍሎሪዳ፣ ቴክሳስን ኣሪዞናን ብፍላይ ልዑል ወሰኽ ዝተርኣየለን እየን። ኣብ’ዚ እዋን ኣብ ኣመሪካ፡ ማእከል ናይ’ቲ ለበዳ ኮይና ዘላ ፍሎሪዳ እያ። ኣብ’ታ ግዝኣት፡ ብቀዳም ጥራይ፡ 10,000 ሓደሽቲ መልከፍትታትን 90 ተወሳኺ ሞትን ተመዝጊቡ እዩ። ኣብ ቀረባ ሰሙናት፡ ኣብ’ታ ግዝኣት ዝርከቡ ሆስፒታላት፡ ናይ ጥቡቕ ክትትል ሕክምና ክፍልታቶም መሊኡ ምህላዉን ንሓደሽቲ ሰባት ክቕበሉ ከምዘይክእሉን ኣጠንቂቖም እዮም። ካልኦት ሃገራትከ?
